ming030890/wiki-yue-high-quality huggingface dataset:
熱帶氣候

可以見到熱帶氣候嘅地區。按亞型分類顯示唔同顏色，括號入面顯示咗科本嘅簡稱。強調咗赤道嘅線。
  熱帶雨林氣候 (Af)
  熱帶季風氣候 (Am)
  熱帶草原氣候 (夏係乾季: As・冬係乾季: Aw)
熱帶氣候係一種特別嘅氣候。呢度成年都熱到爆，冇乜所謂嘅冬天。就算係最凍嗰個月，溫度都有至少攝氏18度咁熱。呢種氣候主要喺北回歸線同南回歸線之間嘅赤道地帶出現，好似條腰帶咁圍住地球個肚。
喺熱帶氣候嘅地方，年度雨量通常多到癲。落雨嘅模式有季節性嘅規律，但係乾季嘅情況就因應唔同地方而大大不同。因為全年溫度都差唔多，所以熱帶氣候冇乜分夏天冬天嘅概念，通常係得雨季同乾季兩個季節㗎啫。
呢度嘅日照時間同埋太陽高度都受低緯度影響，所以陽光猛到爆，都係熱帶氣候嘅一個重要特徵。
熱帶氣候係科本氣候分類中五大氣候群組嘅第一種，用字母A嚟標示。熱帶氣候仲可以再分細啲，總共有三種：熱帶雨林氣候（Af）、熱帶季風氣候（Am）同埋熱帶草原氣候。如果係冬天乾，就叫做Aw；如果係夏天乾，就叫做As。呢啲分類係根據年度總雨量同埋最乾嗰個月嘅雨量嚟決定嘅。

柯本氣候分類法嘅分類
德國嘅氣候學家弗拉基米爾·彼得·柯本（Vladimir Peter Köppen）創立嘅柯本氣候分類法係世界上最廣泛應用嘅氣候分類體系之一。
當某個地區最凍嘅月份嘅平均氣溫達到18°C (64.4°F) 或以上，並且唔屬於乾燥帶嘅氣候帶時，就會被歸類為熱帶氣候。乾燥帶嘅定義係年間降雨量低於乾燥限度，因此，即使某地區嘅氣溫符合熱帶氣候嘅定義，但如果降雨量過少，依然會優先被歸類為乾燥帶。
屬於熱帶氣候嘅地區主要集中喺被稱為熱帶嘅北回歸線（北緯23度26分22秒）同赤道之間，以及南回歸線（南緯23度26分22秒）同赤道之間。具體地講，喺赤道下方嘅地區、中美洲、南美洲北部、非洲中部、亞洲南部、澳洲北部，甚至太平洋嘅島嶼都有分布。喺日本，宮古島、石垣島為首嘅先島群島、南鳥島、沖之鳥島符合熱帶氣候嘅定義。
柯本進一步將熱帶氣候分為三種：熱帶雨林氣候 (Af)、熱帶季風氣候 (Am) 同埋熱帶草原氣候 (Aw/As)。呢三個類別嘅分類方法係根據該地區最乾月份嘅降雨量，即Pdry嘅數值，嚟判斷，並根據Pdry係咪高於或低於各氣候類型嘅基準值嚟劃分。呢個基準值係透過簡單嘅計算公式得出，當中包括該地區嘅平均年間降雨量，因而會隨地區而異。
例如，南鳥島喺1991年至2020年間最乾月份（2月）嘅平均Pdry係43.4mm，而該地區嘅平均年間降雨量係1052.8mm，計算基準為57.9mm，因此南鳥島被歸類為熱帶草原氣候。
熱帶雨林氣候嘅地域分布熱帶季風氣候嘅地域分布熱帶草原氣候嘅地域分布

熱帶氣候生物群系
秘魯 伊基托斯附近的亞馬遜熱帶雨林
熱帶氣候通常只有雨季同旱季兩個季節。而每個季節嘅長度因地區而有好大嘅差異。全年嘅氣溫變化亦都好細。
由於高溫同豐富嘅降水量，唔少植物全年都可以生長。高溫潮濕嘅環境最適合附生植物生長。
喺唔少熱帶氣候嘅地區，植被呈現層狀生長，從高大嘅樹木下嘅灌木，到灌木下嘅矮叢，再到矮叢下嘅草本植物。熱帶植物當中有好多係資源植物，好似咖啡、可可同油棕樹等。

自然植被
熱帶雨林嘅植被包括九重葛、箭毒木、椰子樹、香蕉、孟加拉竹等等。
熱帶季風氣候區域嘅植被主要有柚木、竹、喜馬拉雅杉、紫檀木、檀香木等。
喺熱帶稀樹草原氣候區域，會見到象草、桉樹、長莢相思、塞內加爾相思、賈拉木等植物。

溫度用華氏（℉）嚟記降雨量單位係英吋
根據柯本氣候分類法，熱帶雨林氣候（Af，其中「f」係由德文「feucht」嚟，意思係潮濕）嘅地區通常分佈喺南北緯5度至10度，集中喺赤道兩邊。
熱帶雨林氣候嘅地區氣溫特別高，全年平均溫度介乎21°C至30°C (70°F至85°F)，而全年降雨量超過2500毫米。四季變化唔明顯，全年幾乎無旱季。
屬於熱帶雨林氣候嘅地區包括南美洲嘅亞馬遜盆地北部、非洲嘅剛果盆地北部、東印度群島等等。喺日本，沖繩嘅先島群島大部分地區同大東群島南部都係屬於呢種氣候。
同其他熱帶氣候比較，熱帶雨林氣候嘅獨特之處係因為大量降雨，植物種類特別多。好多植物會透過表面蒸發水分入大氣，呢個叫做蒸騰作用，呢個過程亦幫助增加當地嘅濕度。高溫潮濕嘅環境對於熱帶雨林氣候區嘅植物多樣性同獨特性有好大幫助。植被通常會為咗畀太陽曬度而向上生長，呢個喺其他氣候區比較少見。

溫度用華氏（℉）嚟記降雨量單位係英吋
柯本氣候分類中，熱帶季風氣候係全年高溫、溫差細，仲要年雨量多嘅氣候。不過同熱帶雨林氣候唔同嘅係有段短嘅旱季，呢個旱季喺大多數地區都係冬季發生（唔會好凍，不過可以定義做太陽高度最低嘅季節）。
熱帶季風氣候主要見於南亞同東南亞國家嘅北緯10度至北回歸線之間嘅地區，非洲西部同南美洲都有。喺日本，小笠原群島就有呢種氣候。
熱帶季風氣候嘅統計數據顯示，年均溫大約係27.05 °C（80.69 °F），全年嘅平均溫差係3.6 °C (2 °F)。雨季同旱季嘅存在係熱帶季風氣候同其他熱帶氣候嘅主要分別，夏天落雨多，冬天有段短嘅乾燥時期。平均年雨量係3409.2 mm，但其中3115.9 mm係喺夏季多雨嘅時候落嘅，冬天就得293.3 mm。
計埋雨季同旱季，熱帶季風氣候大致可以分為三個季節。首先係秋天到冬季尾嘅涼爽乾燥季節，跟住係春天嘅乾燥季節，最後係夏天同前後嘅多雨季節，又叫做季風季節。季風通常係指季節風，但喺多雨嘅地區，有時都會將呢啲季節風帶嚟嘅大雨叫做季風。
喺熱帶季風氣候嘅地區，森林嘅植被結構分為三層。最底層係近地面嘅灌木同草叢密集層，第二層係高達15 m嘅Template:仮リンク，最高層就係樹冠層，由高25 m至40 m嘅樹木組成。有時仲會見到第四層，係由高過35 m嘅大樹組成嘅巨樹層。

溫度用華氏（℉）嚟記降雨量單位係英吋
熱帶草原氣候喺南北緯10度到25度之間嘅地方見到，係熱帶氣候嘅邊邊角角。呢種氣候主要出現喺非洲中部、南美洲嘅一啲地方，仲有澳洲嘅北面同東面。日本就得南鳥島係呢種氣候。
熱帶草原氣候嘅溫度範圍大概喺20 °C到30 °C (68 °F到86 °F)之間。夏天就係25 °C到30 °C，冬天就係20 °C到30 °C。不過根據定義，每個月嘅平均溫度唔會低過18 °C。
全年落雨量由700到1000 mm，冬天通常係最乾嘅季節，嗰陣平均每個月落雨量少過60 mm，乾到鬼咁。
熱帶草原氣候嘅地方通常分兩種：一種係平坦嘅大草原，另一種就係森林。呢啲草原佔咗地球表面植被嘅兩成。喺呢啲草原，你會見到好多種植物，好似非洲鬚草、燕麥、狗牙根同香茅咁。
熱帶氣旋

呢篇文 需要補充更多來源。 唔該幫手加上多方面嘅可靠來源來改善篇文，查證唔到嘅內容可能會被人質疑或者鏟走。從國際太空站觀察颶風伊莎貝爾（2003年）。從太空嘅景觀可以清楚睇到熱帶氣旋嘅特點，包括風眼、眼壁同埋周圍嘅雨帶。
熱帶氣旋（tropical cyclone）係一種低氣壓天氣系統，喺熱帶或亞熱帶海域（例如太平洋，北大西洋，印度洋）形成，佢嘅能量嚟自水蒸氣冷卻凝固嗰陣放出嘅潛熱。移動就主要係受到科氏力同其他大尺度天氣系統嘅影響，最終會喺海上消散、轉化做溫帶氣旋或者登陸後喺陸上消散。登陸嘅熱帶氣旋可以造成嚴重嘅財產或者人命傷亡，係由天氣引發嘅天災之一。不過熱帶氣旋亦係大氣循環其中一個組成部分，將熱能由赤道地區帶去高緯度。
熱帶氣旋嘅環流受科氏力影響而圍住中心旋轉。喺北半球，熱帶氣旋沿逆時針方向轉，而喺南半球就順時針咁轉。

名
熱帶海洋上高產生嘅氣旋統稱「熱帶氣旋」，但喺唔同嘅海洋有唔同嘅叫法，例如北太平洋西部嘅叫做「颱風」（英文：typhoon），北大西洋嘅叫「颶風」（英文：hurricane），印度洋嘅叫「氣旋風暴」（英文：cyclone）。菲律賓人叫佢做「baguio」，澳洲土著叫法係「willy-willy」。
據香港天文台總學術主任呂永康所寫，古代漢文文獻顯示，古時冇明確區分「颱風」同「颶風」，好難準確斷定東亞氣象史上幾時開始用「颱風」呢個詞。到明代為止，文獻都係寫「颶風」，冇寫「颱風」嘅。清代開始有文獻以「颶風」來描述春季出現嘅短暫狂風，並以「颱風」來形容夏季較為持續嘅強風。
1950年香港天文台出版嘅《本港風暴訊號》
喺香港，歷史文獻顯示，「颱風」同「颶風」試過係通用嘅。例如1950年天文台出版嘅《本地風暴訊號資料冊》就寫住當時十號風球個名叫做「颶風或颱風訊號」（表示風力將達到颶風或颱風程度，風速每個鐘64海里（118公里）或以上）。自1960代中期至1970年代開始，天文台統一用「颱風」作為熱帶氣旋強度嘅分類，而「颶風」就 kaai3 來描述某一地點所感受嘅風力。

分類
香港天文台將熱帶氣旋分成6種。

防災
會打風嘅地方通常都有一系列措施應對熱帶氣旋吹襲。喺香港，當八號或以上嘅警告信號發出嗰陣，多數人就唔使返工、返學。喺澳門，8號風球發出個話，學校停課。呢D額外嘅唔使做嘅日期，俗稱「風假」。
熱帶氣旋警告

熱帶氣旋警告係世界各地針對熱帶氣旋吹襲嘅警報，由負責天氣預報嘅機構發佈。喺香港、澳門等地又叫做風球。

廣東
廣東颱風警報由廣東各地縣級以上嘅氣象部門發佈。

香港
熱帶氣旋警告信號由香港天文台發佈。

澳門
熱帶氣旋信號由澳門地球物理暨氣象局發佈。

台灣
中央氣象局颱風警報由交通部中央氣象局發佈。
熱島效應

熱島效應係指城市市中心氣溫較外圍市郊地方明顯高溫嘅現象。
出現熱島效應嘅原因，主要包括城市入面嘅石屎建築同臘青馬路儲熱、冷氣機排放熱氣、高樓大廈擋住風等等。
熱帶低氣壓

熱帶低氣壓（T.D.）係種熱帶氣旋，風速只達41-62公里/小時，即強風級嘅級別，對落一級係低壓區或熱帶擾動，對上一級係熱帶風暴。佢有組織雲團同雷暴雨帶，佢表面循環系統幾明顯。一個熱帶低氣壓通常無風眼同缺乏強烈氣旋所呈現嘅緊密組織同形態。

影響
唔能夠對大廈造成破壞，但對一啲無好好固定嘅嘢就有機會造成破壞，如招牌、大樹等。

警告訊號
喺香港同澳門，熱帶低氣壓只能夠令港澳兩地發出一號戒備信號同三號強風信號。
熱帶森林

熱帶森林（英文：Tropical forest）係指位處熱帶地區嘅森林，大約喺北回歸線同南回歸線之間。有雨林特質嘅熱帶森林就係熱帶雨林。
熱川德政

熱川德政（1995年5月31號—）係日本足球員，打後衞位置，效力沼津青藍。
熱帶草原氣候

熱帶草原氣候係其中一種氣候，特色係全年高溫，一年中有明顯旱季、雨季，範圍包括非洲撒哈拉南面高原、馬達加斯加西面、西印度群島一部分、墨西哥高原、中美洲西岸、南美洲巴西高原等地。
生物統計學

生物統計學（biostatistics）泛指統計學方法喺生物學研究上嘅應用。
生物神經網絡

生物神經網絡（英文：biological neural network）係指由一大柞神經細胞組成嘅網絡。
生物科長

生物科長（日文：いきものがかり，又譯生物股長）係日本三人音樂組合，事務所係MOAI，唱片公司係EPIC Records。
生物科長喺1992年2月成立，出道前喺神奈川縣海老名市、厚木市等地進行街頭演唱。2003年8月25號首次推出地下專輯《誠に僭越ながらファーストアルバムを拵えました…》，去到2006年3月15號首次發行出道單曲《SAKURA》，隨即成爲日本名曲。

團名
團名由來係因爲水野良樹同山下穗尊喺小學時期都曾經做過「生物科長」，照顧班中養嘅動物。
生物系統學

生物系統學，生物學一門，專研究古今生物演化，生物品種如何分化出來，品種之間嘅關係，為生物多樣性研究一種。咁樣可以用圖畫出來，有如樹木分支。系統學有如研究整個地球嘅生命史。

文
生物系統學總自Biological Systematics，亦寫Biosystematics。喺生物學嘅範疇，英文寫Systematics，就咁叫系統學就夠。
其他譯名有系統分類學，日文會用體系學，或者生物體系學。
systematics出自拉丁文systema，意謂系統排列，亦即有系統咁排列生物。
生物發光

生物發光（粵拼：sang1 mat6 faat3 gwong1，英文：Bioluminescence），係指喺生物體入面，由於生命過程嘅變化，化學反應將化學能轉做光能而令到生物識發光嘅現象。
生物組織

生物組織（粵拼：sang1 mat6 zou2 zik1）係生物入面由一堆細胞組成嘅單位，而各種組織可以組成器官。
動物入面，主要組織有結締組織、上皮組織、肌肉組織同神經組織。
植物入面，主要組織有表皮組織、維管組織同基本組織。
生物組織固定

固定（fixation）喺解剖學上係指將研究緊嘅生物組織保存以防腐爛，亦包括用化學方法令呢啲組織變得硬淨啲，等研究者可以切開啲組織。
生物相容性

生物相容性（biocompatibility）即係物質同活組織或器官和睦共存嘅能力，高生物相容性嘅物料，生物會對佢冇乜即排斥或者反應。
生物神經細胞模型

生物神經細胞模型（biological neuron models），又叫做脈衝神經元模型（spiking neuron models），係泛指描述神經細胞行為嘅數學模型。呢啲細胞會喺細胞膜之間產生大概持續一毫秒嘅尖銳嘅電位，，叫做動作電位或者脈衝（圖2）。因為脈衝會沿著軸突同突觸，由發送神經元傳送到好多其他嘅木神經元，所以發放神經元會被認為係神經系統主要處理信息嘅單位。
發放神經元模型可以分為唔同類別：最詳細嘅數學模型係生物物理神經元模型（又叫霍奇金-虎克利模型），將膜電壓描述做輸入電流同離子通道激活程度嘅函數。整合同發射模型喺數學上會更簡單。佢將膜電壓當做係輸入電流嘅函數嚟預測脈衝時間，但唔描述形成動作電位時間過程嘅生物物理過程。更抽象嘅模型只預測輸出脈衝（但唔係膜電壓）作為刺激嘅函數，而刺激可以通過感覺輸入或者藥理學嚟達成。
圖2) 神經元動作電位脈衝嘅同時間嘅關係。留意翻，動作電位嘅幅度同實際嘅形狀可能會因為用嚟獲取信號嘅實驗技術而有唔同。

電輸入-輸出膜電壓模型
呢個類別嘅模型描述咗神經元膜電流喺輸入階段同膜電壓喺輸出階段之間嘅關係。呢個類別包括（廣義嘅）整合-發射模型，同由霍奇金-虎克利喺1950年代早期嘅工作啟發嘅生物物理模型，當時，佢哋用一個實驗裝置篤穿細胞膜去迫使特定嘅膜電壓/電流發生。
大部分現代嘅電神經界面應用細胞外電刺激，去避免篤穿細胞膜，因為篤穿細胞膜可能會導致細胞死亡同組織損傷。所以，對細胞外刺激，電神經元模型嘅適用程度唔係咁清楚。

霍奇金-虎克利
霍奇金-虎克利模型（H＆H模型）係一個描述神經細胞膜離子電流流動同細胞膜電壓之間關係嘅模型。佢用一套非線性微分方程去描述魷魚巨型軸突細胞膜通透離子通道嘅行為。霍奇金同虎克利因為呢項研究，攞到1963年嘅諾貝爾生理學或醫學獎。
英國廣播公司新聞部

英國廣播公司新聞部（英文：BBC News），簡稱「BBC新聞部」，係英國廣播公司旗下嘅一個業務運營事業部門， 負責蒐集同廣播英國及世界各地嘅新聞及時事。英國廣播公司新聞部係目前全球最大嘅廣播新聞機構，佢每日約生產120個鐘嘅電視同廣播電台節目及互聯網報導。 佢喺全球設有50個海外新聞部門並派駐250多名記者。 德博拉·滕瑞思（英文：Deborah Turness）自2022年9月起開始擔任新聞與時事首席執行官。
根據英國通訊管理局喺2019年發布嘅一份報告，英國廣播公司喺2018年4月至2019年3月期間共計花費1.36億英鎊喺新聞業務。
英國廣播公司新聞頻道

英國廣播公司新聞頻道（BBC News Channel）係英國廣播公司運營嘅一家新聞專門頻道。
英國廣播公司第一台

英國廣播公司第一台（英文：BBC One，原名：BBC1）係英國廣播公司擁有並運營嘅一條嘅免費公共廣播頻道，以播放主流節目而聞名，其中包括BBC新聞報告、黃金時段嘅戲劇同娛樂節目以及BBC體育賽事直播。
佢喺1936年11月2號作為英國廣播公司電視服務開播，係世界上第一個具有高分辨率嘅常規性電視服務。隨後喺1960年改名為BBC TV，並一直使用呢個名稱直到1964年BBC2開播。喺呢個之後更名為BBC1。該頻道喺1997年更名為目前嘅名字BBC One。
該頻道2012-2013年嘅年度預算係11.4億英鎊。
英國廣播公司

英國廣播公司（英文：British Broadcasting Corporation，簡稱BBC）係世界至大傳媒。寫字樓喺英國倫敦西敏市，陣容鼎盛，夥記多達23,000位。開業多年，公司一直秉承宗旨，務求公正流於英倫三島。佢亦係全球第一間電視台。
公司雖獲英國政府泵水，不改「銀紙照逗，宗旨照舊」本色，得人稱讚，享譽全球。而一度以獨市生意雄霸大不列顛，直至1955年獨立電視台開張。BBC係皇家御准廣播公司，獲內政大臣頒發許可狀。公司賺錢全憑徵收電視金，銀碼經政府審議。1932年年尾，公司生意做到出埠，其後踏足電視界乃至於電腦網路。時至今日，公司瓣數多羅羅，即如刊印報章雜誌、開設英文學堂、籌辦音樂會之類。
而喺2012年11月11號，英國廣播公司前行政總裁佐治·恩特威斯爾，因為受到報道一單性侵犯兒童報道嗰陣，錯誤暗示同一名資深保守黨員有關醜聞影響，而宣佈引咎辭職，由東尼·赫爾安排接任行政總裁一職，成為係2012年9月17號上任嗰陣最短命總裁。

沿革
BBC電台始業於1922年10月18號，當其時由六間公司夾份籌建：
馬可尼公司（Marconi）
無線電通訊公司（Radio Communication Company）
都城域加斯公司（Metropolitan-Vickers，MetroVick）
通用電廠（General Electric）
西部電廠（Western Electric）
英國湯臣侯斯頓公司（British Thomson-Houston，BTH）
嗰年11月14號透過英京馬可尼大廈發射台首次廣播。
英國廣播公司世界服務電視頻道

BBC世界服務電視台（英文：BBC World Service Television），通常縮寫為BBCWSTV，係1991年至1995年間兩個BBC國際衛星電視頻道嘅名稱。該頻道係英國廣播公司國際新聞頻道嘅前身。
翼龍

翼龍目（粵拼：jik6 lung4 muk6，學名：Pterosauria），係種飛行爬行動物嘅演化支，亦係第一班曉飛嘅脊椎動物。翼龍類生存喺三疊紀晚期到白堊紀末期，約莫係2億1600萬年前到6,600萬年前左右。
耀仙木科

耀仙木科（學名：Stilbaceae）係雙子葉植物綱唇形目嘅一個科。
耀州區

耀州區係中國陝西銅川一個市轄區，總面積1617平方公里，人口30萬。
耀東公共圖書館

耀東公共圖書館（英文：Yiu Tung Public Library）係香港東區一間公共圖書館，喺筲箕灣耀東邨耀昌樓地下。
耀德

耀德（韓文：요덕군／耀德郡 Yodŏk gun */?）係朝鮮民主主義人民共和國咸鏡南道嘅一個郡。
耀才證券

耀才證券金融集團有限公司（Bright Smart Securities & Commodities Group Limited），簡稱耀才證券或耀才，係香港一間以證券業務為主嘅金融服務公司，1995年創立，2010年喺聯交所主板上市。佢哋主要服務包括證券買賣、股票孖展融資、證券託管及代理人、期貨股票期權買賣，同埋槓桿式外匯買賣。佢旗下有耀才財經台，為顧客提供股票投資走勢嘅資訊。
耀才證券嘅分析員有時會接受傳媒訪問同埋向公眾就個別股票走勢提供免費投資建議。另外，耀才證券亦有搞過模擬投資比賽。

事件
喺香港反送中運動期間，耀才證券面對網民批評佢喺被指親中嘅無綫電視落廣告嘅時候，一度聲稱會停止，但其後反口，被網民批評。
耀中廣場

耀中廣場（粵拼：jiu6 zung1 gwong2 coeng4，英文：China Shine Plaza）係中國廣州一幢摩天大廈，喺天河區嘅林和西路嗰邊，大樓嘅對面啱好對住間中信廣場。

逳手同落成時間
呢間大樓喺2004年開始逳手，2007年落成。
蘇詩丁

蘇詩丁（粵拼：sou1 si1 ding1；簡化字：苏诗丁；英文：Juno Su；1988年10月25號—），原名蘇丹，係中國大陸女歌手，喺陝西西安出世。佢係聲樂教師、演員，喺西安音樂學院畢業。

經歷
2016年，主演音樂愛情劇《薛定諤的貓》。同同性電影《夏日密語》。2017年，首次正式發行單曲《想要Ta》；同年，出演音樂劇《謀殺歌謠》同音樂校園劇《薛定諤的貓》續集《少年有點酷》第一季同第二季，劇中飾演歌手千珍。

《歌手2018》
2018年1月，加盟湖南衛視《歌手2018》、為首位踢館歌手，喺第一輪踢館賽憑住《狼》以第三名踢館成功，跟住喺第二輪踢館賽遭到淘汰，之後喺突圍賽演唱《紅眼睛》以第五名突圍失敗。
蘇薩

蘇薩（Susa）係伊朗一個古城，歷史可以追溯到公元前4400年，曾經係埃蘭同波斯第一帝國嘅國都，到1218年畀蒙古人入侵後荒廢咗。
蘇諾石油籃球隊

蘇諾石油籃球隊（英文：Szolnoki Olajbányász）係匈牙利蘇諾嘅職業籃球球會，依家打緊匈牙利甲一級籃球聯賽。
蘇菲的世界

《蘇菲的世界》（挪威話：Sofies verden，英文：Sophie's World）係挪威作家佐士藤·賈多（Jostein Gaarder）寫嘅哲學懸疑小說，喺1991年以挪威話初版。書名嘅「蘇菲」對應英文係Sophie，Sophie係書中女主角嘅名，同時取西方語言中「智慧」嘅雙關義。成本書主要以蘇菲同佢嘅哲學老師亞拔陀（Alberto Knox）嘅對話錄來向讀者介紹西洋哲學。

大要
1990年，蘇菲（Sophie Amudsen）呢個14歲挪威女仔一直同佢阿媽同啲寵物住埋一齊，老竇做船長長年在外（佢老竇喺書中只係提到下，并無現身。）
有一日佢收到封發自黎巴嫩、畀一個叫曉朵（Hilde）嘅女仔嘅明信片，重有一封匿名信，信中問佢「你係邊個？世界係怎來嘅？你要去邊？」。蘇菲疑惑呢啲問題，想答又答唔出，無耐，佢就陸續收到呢啲匿名信，呢啲信都係亞拔陀寫畀佢嘅哲學信，佢就從中學西洋哲學。
之後越學越深，隨情節發展，佢同佢老師嘅聯繫方式一變再變，最後係老師面授課程，而蘇菲嘅世界亦不停且越來越頻繁發生奇異事件，而且都同曉朵及佢老竇相關。
講到白利（Berkeley）嘅哲學時，蘇菲終於意識到咩事：原來佢同佢老師、以及佢周遭嘅世界都係虛構出來嘅，都係書中嘅世界，寫書人就係曉朵嘅老竇，佢為咗幫個女慶生，就寫咗本書當曉朵嘅15歲生日禮物，順便教個女哲學、教佢思考人生世界。
當佢學曬成部西洋哲學史時，佢同佢老師就著手運用哲學智慧來擺脫曉朵老竇嘅左右，希望可以擺脫出書中虛構嘅世界，令自己獲得自由獨立真實嘅存在。最後小說結局係開放嘅，蘇菲佢哋莫名其妙噉走出書中世界，來到曉朵佢哋嘅世界，而至於曉朵佢哋又能否走出《蘇菲的世界》，噉就係開放嘅。
呢本書係部哲學書，一方面通過展現幾千年嘅西洋哲學史來畀讀者增長呢方面嘅知識，另一方面亦通過個古仔來讀者傳達嘅哲學嘅精神，就係一種永不放棄追尋真理而唔理真理幾難追得嘅精神。

大陸中文版有刪節
《蘇菲的世界》喺中國大陸出版時（蕭寶森譯），馬克思一章嘅結尾處嗰32個段落由於政治原因畀中國政府去咗，不過網上可以搵到失咗嘅段落嘅英文版、中文譯文。
蘇見信

蘇見信（粵拼：sou1 gin3 seon3；英文：Shin；1971年5月14號—），臺灣流行樂男歌手、藝人，曾擔任信樂團第一任主唱。2002年，做咗信樂團主唱，出第一張專輯，以高亢嘶吼歌唱技巧走紅。喺信樂團做主唱期間，總共出咗三張音樂專輯、一張精選輯同一張現場演唱專輯。2007年出咗個人專輯。2014年，係湖南衛視《我是歌手》第二季總決賽第一輪周筆暢嘅幫唱嘉賓。2015年，同埋做湖南衛視《我是歌手》第三季總決賽第一輪黃麗玲嘅幫唱嘉賓。

《我是歌手》第四季
2016年1月，加盟湖南衛視《我是歌手》第四季、為首發歌手，喺第二輪踢館賽遭到淘汰，之後喺突圍賽演唱《花心》以第六名突圍失敗。
蘇蘭托錫

蘇蘭托錫（塞爾維亞文：Zoran Tošić，1987年4月28號—）係塞爾維亞男足球員，身高171 厘米，重69 千克，踢中場，2004年出道。

葳蕤史
呢節要加長。
白中仁

白中仁（1960年9月—2014年1月4號）係中國中鐵執行董事、總裁，高級工程師，陝西合陽縣王家窪鄉伏蒙村（家下屬於百良鎮）出世。
1983年9月，白中仁喺蘭州鐵道學院（家下蘭州交通大學）畢業，之後分到鐵道部第一勘測設計院（家下中鐵第一勘察設計院），從事鐵路勘測同埋設計嘅工作，先後參與咗侯月鐵路、寶中鐵路、神朔鐵路、朔黃鐵路、西康鐵路、西合鐵路、西韓鐵路、西延鐵路、神延鐵路等十幾條中國幹線嘅勘測同埋設計。
2007年9月，白中仁做咗中國中鐵執行董事，2010年6月做公司總裁。2014年1月，中國中鐵發公告話白中仁喺2014年1月4號因為意外過身。
白井悠介

白井悠介 ，係日本嘅一個男配音員。

配音作品一覽
呢個表唔完整，歡迎加料。
白井裕人

白井裕人（1988年6月19號—）係日本足球員，司職守門員，效力金澤薩維根。
白井脩平

白井脩平（1985年7月19號—）係日本足球員，司職後衞，效力過佐川印刷，及YSCC橫濱。
白井康介

白井康介（1994年5月1號—）係日本足球員，司職中場，效力愛媛FC。
白井淳

白井淳（1966年4月18號—）係日本足球員，司職守門員，效力過田辺製薬，札幌岡薩多，大阪飛腳，市原JEF聯，及大宮松鼠。
白井博幸

白井博幸（1974年6月17號—）係日本足球員，司職後衞，效力過清水心跳，川崎綠茵，大阪櫻花，湘南比馬，仙台七夕，及FC琉球。
白井永地

白井永地（1995年9月26號—）係日本足球員，司職中場，效力水戶蜀葵。
玉桃豆屬

玉桃豆屬（學名：Aldina）係豆目豆科蝶形花亞科嘅其中一個屬。
玉帶濠

玉帶濠（粵拼：juk6 daai3 hou4）係中國廣東省廣州市嘅一條內街，喺越秀區，西邊從廣州起義路嘅大德路口斜對面開始，一直向東去到德政中路嘅定安里對面。但成條巷入面冇門牌寫住「玉帶濠XX號」。

史
明清時期，呢條街道係廣州南邊嘅東西走向護城河，長度同高第街差唔多。嗰時佢係條行艇仔嘅河，附近有好多碼頭，加上好多條艇從西關嗰邊撐嚟玉帶濠大嗌賣嘢，而且出現一派水鄉風情。呢個現象喺宋眞宗景德年間到民國初期時發生，但民國期間變咗條臭涌。中華人民共和國成立之後，雖然廣州市人民政府出嗮力搞返乾淨條玉帶濠，但水質重係太差，加上嗰時要發展個大都市，最後喺1952年改成暗渠。
玉林福綿機場

玉林福綿機場（粵音：juk6 lam4 fuk1 min4 gei1 coeng4）係喺中國廣西嘅一個機場，喺2020年嗰陣起好兼且開放畀人用嚟搭飛機。
玉桂卷

玉桂卷（又寫做肉桂卷）係起源自瑞典嘅甜包，主要用麵粉、牛油、砂糖同玉桂焗起。北歐同北美人會當佢做早餐食。
玉桂山配水庫休憩處

玉桂山配水庫休憩處，香港公園之一，遊樂場之一，喺鴨脷洲玉桂山，鴨脷洲二號配水庫頂，英文叫Yuk Kwai Shan Service Reservoir Sitting-out Area。行政上歸南區。設施有緩跑徑、健身徑。
玉林睦實

玉林睦實（1984年10月12號—）係日本足球員，司職後衞，效力愛媛FC。
玉桂山

玉桂山（Mount Johnston）係香港南區鴨脷洲東部嘅山，高196米，係全島最高，山腰有利東邨、漁安苑，山腳有深灣軒，南面係鴨脷排。
玉桂山西面有座山叫佛爺山，高143米，本來地圖冇記載佢個名，但由於唔少人誤以為佢係玉桂山，所以就索性叫佢做假玉桂山。
玉木雅士

玉木雅士，係日本嘅一個男配音員。

配音作品一覽
呢個表唔完整，歡迎加料。
甌雒

甌雒（粵拼：au1 lok3；越南文：Âu Lạc／甌雒），亦叫做甌駱，係傳說中位於越南北部嘅一個王國，現代學者認為可能係部落聯盟。
根據大越史記全書同欽定越史通鑑綱目等後世書籍嘅記載，公元前257年，古蜀王子安陽王滅文郎，建立咗甌雒。不過根據現代學者嘅考證，認為安陽王係甌越部族首領，而文郎嘅鴻龐氏就係雒越嘅部族首領。安陽王喺今日嘅河內市以北35公里處建立古螺城，作為王國嘅首都。佢哋嘅神機弩非常出名。
甑

甑（讀鎮）係煮飯架生，亦可以用來蒸嘢食，有啲似蒸籠。煮飯用，又叫飯甑。遠古初時用土做，後亦有青銅做，後尾亦有用竹木造，然而從瓦部，即多數係陶器。
甑嘅構造，主要分兩部，下底裝水，中間有隔叫箅，上面就做容器。容器上加竹蓋，啲水汽就變返倒汗水。
古時甑煮飯，釜就煮其他嘢，故此，釜甑就成日合稱。又或甑底開細窿，下面釜就裝水，疊埋來煮飯。
河姆渡遺跡已有出土、亦確定新石器時代有用。龍山文化左右，出土物見，甑同鬲合一，成陶器甗。

字
甑，原字為曾。曾係甑嘅象形。曾字，甲骨文為田字上加兩綫做壺形，意謂上面為容器，下面田指箅做隔。日字原本係口字，金文加上去。
甑，籀文寫做𩱭。
論衡下量知有寫「穀之始熟曰粟，舂之於臼，簸其粃糠，蒸之於甑，爨之以火，成熟為飯，乃甘可食。」由穀煮成飯，當中經過甑蒸。
漢許慎寫說文，「甗也。从瓦，曾聲。」實情甗係有腳嘅甑，鬲為下半部。

地名
飯甑洲
香港有個洲叫飯甑洲。
甑山

甑山（韓文：증산군／甑山郡 Jŭngsan gun */?）係朝鮮民主主義人民共和國平安南道嘅一個郡。
甕

甕又叫甕缸，又可以寫做罋，通常係口細肚大嘅容器，用嚟醃榨菜嘅就係。

俗語
甕缸，形容啲嘢好大。例子：畀個甕缸佢做膽，佢都唔敢咁做。
甑山站

甑山站係釜山地鐵2號線沿線嘅一個高架車站，喺韓國慶尚南道梁山市勿禁邑（韓文：물금읍）。

車站結構
站體係2面2線側式月台嘅高架車站，等車月台有月台幕門，淨係得1個出口。

史
2008年1月10號：開始起。
2015年9月24號：落成啟用。
甕安

甕安（音：Ung³ On¹）喺中國貴州，家下係黔南布依族苗族自治州一個縣來，叫甕安縣。

地理
甕安響貴州中部，響省城貴陽市東北。東極去到東經107度42分，西極107度7分，南極去到北緯26度53分，北極去到27度29分。

水
甕安響烏江中游。

政治
甕安同黃泉、福泉、開陽、遵義、湄潭、餘慶接壤。

史
甕安大清時屬遵義府遵義縣。
2008年6月28號，甕安發生暴動，原因係公安局徇私枉法。

交通
甕安有條江界河大橋，係其一條跨度大嘅拱橋。
甄韋喬

甄韋喬，香港親中派商人。利興控股有限公司創辦人，主席兼董事總經理。

早年經歷
佢8歲從江門恩平來港生活，父母離異，17歲輟學，去女友任職嘅清潔公司幫手，喺1989年（19歲嘅時候）創立利興清潔服務有限公司，開頭負責一啲公屋嘅清潔工作，之後業務一直拓展，另外創立366關愛服務（旗下有品牌iilink和iimobile）同埋瀚中資源整合（旗下有品牌339到家）。

政治立場
佢嘅政治立場係親中派，主張中港融合。
甄高域

甄高域（塞爾維亞文：Јелена Јанковић，1985年2月28號—）係塞爾維亞女子職業網球手，喺前南斯拉夫貝爾格萊德出世，家下住喺阿聯酋杜拜。佢身高1.77米（5'9.5"），體重59公斤（130磅）。

球員生涯
甄高域係右手揸拍，9歲由阿哥Marko教佢打網球。2000年轉打職業賽，2008年8月11號成為第18位單打排名第一嘅女子網球手。
甄高域家下冇請教練。
甌海區

甌海區係中國浙江溫州一個市轄區，總面積615平方公里，人口39萬。
花間集

《花間集》（粵拼：faa1 gaan1 zaap6），係後蜀趙崇祚喺廣政三年（940年）編成嘅詞集，共十卷，收錄咗18位詞人嘅詞作，共500幾首，係現存最早嘅文人詞總集。《花間集》總共用咗74種詞調，其中用得最多嘅係浣溪沙、菩薩蠻、臨江仙、酒泉子。呢部詞集喺四庫全書屬集部。
呢個集收錄嘅詞人稱爲花間派（faa1 gaan1 paai3），呢個唔係嚴格意義上嘅文學流派，但佢哋對詞嘅發展影響好大，直接影響南唐馮延巳、李煜嘅詞風，乃至形成花間小令傳統，延及至晏幾道，爲宋代嘅豔科奠定基礎。雖然一般認爲花間派嘅成就低過宋詞，但喺詞史中佔一席之地。

詞人
《花間集》收錄咗18位詞人，分別係溫庭筠、皇甫松、韋莊、薛昭蘊、牛嶠、張泌、毛文錫、牛希濟、歐陽炯、和凝、顧敻、孫光憲、魏承班、鹿虔扆、閻選、尹鶚、毛熙震、李珣。當中溫庭筠、韋莊係花間派嘅代表人物。呢18位詞人幾乎都入仕西蜀，除咗溫庭筠、皇甫松係晚唐人，未入五代；孫光憲入仕荊南，和凝入仕後晉。其中溫庭筠係花間派嘅鼻祖，佢將南朝宮體同北里倡風結合，係第一個努力作詞嘅詞人，因此列喺《花間集》第一位。

創作環境
晚唐五代，因爲國家衰亂，好多文化都衰弱咗，但詞呢種文學喺初創時同娛樂、伎女有好大關聯，結果喺南方反而繁榮。當時中國南方安定過北方，有幾個割據政權，呢啲政權無實力雄心去一統中國，有無長遠打算，所以借聲色豔詞消遣，形成西蜀、南唐兩個詞壇中心。
因爲噉，啲詞人創作啲詞係爲咗歌筵酒席時唱來消遣，所以啲詞基本係啲側豔之詞，縟采輕豔，綺靡溫馥。

詞風
花間派嘅詞，佢哋嘅視野完全轉向裙裾脂粉、花柳風月，題材上主要寫女人嘅姿色、生活情狀，特別係佢哋嘅內心，所以寫嘅嘢大多係兒女艷情，離思別緒，綺情閨怨。同呢種情調相應嘅，喺風格上文采繁華、輕柔豔麗，崇尚雕飾，追求婉媚，充滿脂香粉膩。體制上，花間詞限喺小令，無題目，得詞牌。雖然具體各個詞人互有差異，不過呢啲都係總體嘅一致所在。

地位
《花間集》代表住詞喺格律方面嘅規範化，標誌住喺文辭、風格、意境方面確立詞獨有嘅特徵（詞性特徵）。《花間集》作爲詞集，有文本範例嘅性質，奠定日後詞呢種文體嘅發展基礎。

參攷資料
袁行霈 羅宗强。〈第四編 隋唐五代文學 第十二章 詞的初創及晚唐五代詞〉. 《《中國文學史》第二版第二卷》。高等教育出版社。
花都東風體育館

2008年初，花都區委同人民政府為咗迎接2010年亞運而決定兼批復，揀咗喺飛鵝嶺一帶搞間新嘅體育場館出嚟，期間以「花都區新體育館」嘅名嚟起呢間嘢。直到2010年11月13號起好嗰時，場館最後定名做花都東風體育館。2010年亞運會期間先後辦過籃球同埋羽毛球比賽。亞運結束之後亦做咗普通嘅比賽場館用途，曾經喺2011年7月30號，廣州自由人（而家係北京控股翱龍）最後一場全國男子籃球聯賽常規賽試過喺呢間嘢入面辦。
花都新華陵園

花都新華陵園（粵拼：faa1 dou1 san1 waa4 ling4 jyun4）係中國廣東省廣州市嘅一間陵園，喺花都區炭步鎮嘅風神大道164號（107國道嘅K2485+100標記位），花都體育公園隔籬。陵園係由花都區政府喺1992年負責出錢喐手起，喺1994年起好兼營運。
花都艷舞

《花都艷舞》（英文：An American in Paris）係套1951年美國電影，由真基利、李絲梨嘉儂主演，雲仙明里尼執導。套戲攞到奧斯卡金像獎最佳電影。
花露水

花露水係一種香水，用花制成，取其香氣。1808年係美國羅拔美利（Robert Murray）用橙花制成。中國亦有人研究自己嘅配方。
英文個Florida，係花咁解。
花鈿妝

花鈿妝係中國古代女性常用一種裝飾，由金、銀、紙或者其他材料整嘅、會裁剪成薄片噉，形狀可能似花、雀同蝴蝶等嘅各種形狀，顏色就係紅、黃、綠居多，畀人貼上塊面度做裝飾。
王昊被虐待致死案

王昊被虐待致死案係指喺臺灣2011年發生嘅一單2歲5個月大嘅男童王昊被灌毒虐死嘅案件。案件被揭發嗰陣，王昊被發現棄置喺新店慈濟醫院急診室入面，之後警察拉咗主謀毒販劉金龍、周建輝、許冠雄、鄭盛峰四人，並查出佢哋除咗對王昊灌以毒品外，仲以燒紅鐵釘燙昊昊腳底、以鐵鎚打鼻梁同四肢、尖嘴鉗拔指甲等。

關於王昊生前嘅家庭環境
王昊嘅爸爸王昌國因為涉毒品案，2010年底被判刑16年，媽媽潘美芳之後帶住王昊，同有多項毒品前科嘅劉金龍同住。

案發經過
2011年10月，劉買糖果誘拐王昊，帶王昊到友人朋友屋企凌虐，但就呃潘美芳，話小朋友住喺保姆屋企。
喺10月11號至11月1號期間，劉金龍等4人為阻止當時只係幼兒嘅王昊哭鬧，用燒紅鐵釘燙佢腳板底、用鐵鎚打佢鼻樑同四肢、又用尖嘴鉗拔佢指甲等，百般凌虐王昊；仲強灌、注射安非他命、海洛因等毒品，導致王昊昏迷死亡。
雖然佢哋將王昊送醫，但到院前王昊已經死亡。

判刑
一審嘅時候，台北地方法院重判主謀劉金龍死刑，3名共犯無期徒刑等重刑。
但之後經過多次上訴，最高法院去到2013年7月，維持高院判決，認定被告曾將王昊送醫急救，無殺人意圖，又當庭向王昊嘅姑姑王薇君道歉，具悔意、尚未泯滅良心，判決劉金龍30年、周建輝減為20年、許冠雄減為9年，鄭盛峰維持14年，全案確定。
王明鑫

王明鑫，香港親中派政治人，香港再出發大聯盟發起人之一。
王昊

王昊 (弘治進士)，明朝弘治進士。
王昊 (清朝)，明末清初太倉十子之一。
PG One，本名王昊，中國饒舌歌手。
王昊 (中共)，現任中共宿遷市委書記、市人大常委會主任。
王浩信，原名王昊，香港藝人，公教人士。
王昊（2009－2011），台灣人，2011年被灌毒虐死嘅案件同埋之後嘅判決引起台灣社會廣泛關注。
白健恩

白健恩（英文：Ronan Pak，1981年7月13號—），係香港男演員，參選2010年香港先生選舉入行，做過無綫電視合約藝員，2014年離巢。

演出
呢個表唔完整，歡迎加料。
白健時

白健時（英文：Thomas Luff Perkins，1867年—？），係前香港工務司（發展局前身），1921年到1923年在任。
香港白健時道個名就係紀念佢。
茶瓜

茶瓜係廣東一種醃菜，由青瓜醃成，隻味甜甜地酸酸地，可以送粥送飯，亦可以滾湯。

文化
皆因病人要戒口，會用茶瓜嚟送飯，所以粵語有句歇後語：「茶瓜送飯，好人有限」，入面嘅「好人」原意係解「身體好嘅人」，即係話人氣色唔係幾好；不過家下嘅人都將「好人」解做「品格好嘅人」，即係話人品格衰。
茶水間

茶水間，又叫茶水房，係個類似廚房嘅房，通常設喺寫字樓同宿舍，主要畀人斟茶斟水飲，基本設備有鋅盤，好多時亦都有水機、雪櫃、微波爐，甚至有電水壺同咖啡機。
有唔少香港人興用英文pantry稱呼茶水間，原本係伙食房、分餐房。伙食出廳之前，就由依處分發。亦會放煮食材料、餐具、廚具之類。有時亦兼做廚房。
茶磚

普洱茶磚。
茶磚用茶
茶磚，將茶壓成磚咁賣。
英文叫bricktea。
茶滘街道

茶滘街道係中國廣東省廣州市荔灣區轄下嘅一個街道，喺荔灣區中南部。轄區總面積4.05平方公里，下轄11個社區，2005年常住人口2.5萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
茶碟

唐茶一套杯具。茶杯連蓋，下有茶碟
西式茶杯與茶碟
茶碟連伴食
茶碟，碟一種，放茶杯用，方便飲茶。亦叫茶杯碟。
唐茶嘅茶碟叫茶托，會曲邊多啲，有啲只係大過杯少少。西茶用茶碟，會平一啲，闊一啲。由於西茶有時會加糖加奶之類，茶碟闊邊就可以放茶羹，用時攪勻。茶係要夠熱先出味，因而茶杯都好熱，飲茶連碟捧起。
日本現今嘅茶碟，甚至用來放飲茶伴食。
英文叫佢tea saucer。saucer係放調味料，即sauce，不過依家都指茶碟。唔限於飲茶，飲㗎啡都可放㗎啡杯。
茶煲老細

《茶煲老細》（粵拼：caa4 bou1 lou5 sai3，韓文：커피하우스），又譯情迷咖啡屋，係韓國SBS嘅連續劇，姜至奐、朴詩妍做主角。
聖怡樂

聖怡樂（St. Hilarius，又譯聖希拉略，—468年2月28號）係羅馬天主教第46任教宗，461年到468年在位。
聖恩彪

聖恩彪（St. Eusebius，又譯聖歐瑟伯，—309年8月17號）係羅馬天主教第31任教宗，309年在位。
聖才林

聖才林（St. Marcellinus，又譯聖瑪策林，250年—305年4月1號）係羅馬天主教第29任教宗，296年到305年在位。
聖恩仁一世

聖恩仁一世（St. Eugene I，又譯聖安日納一世，—657年6月2號）係羅馬天主教第75任教宗，654年到657年在位。
聖戰風雲

聖戰風雲 (電影)：1990年9月1號開拍嘅一部電影，喺廣州嗰邊攞過外景。
聖戰風雲 (遊戲)：江蘇銳虎公司喺2012年10月19號營運嘅一款網頁遊戲。
聖思齊一世

聖思齊一世（St. Sergius I，又譯聖色爾爵一世，650年—701年9月8號）係羅馬天主教第84任教宗，687年到701年在位。
聖才斐

聖才斐（St. Zephyrinus，又譯聖則斐琳，160年8月26號—217年12月20號）係羅馬天主教第15任教宗，199年到217年在位。
白鸛

白鸛（Ciconia ciconia），係鸛科鸛屬嘅其中一種雀。佢係德國嘅國雀。
白鹿洞書院

白鹿洞書院係中國江西九江一間書院，喺廬山東南部，南唐昇元四年（940年）起，前身係唐代詩人李渤兄弟隱居讀書嘅地方。南宋期間，朱熹喺度講過學，開始出名，一路到大清末年隨住廢除科舉而停辦。1988年，中華人民共和國政府將佢列做「全國重點文物保護單位」。
白鷺湖互動中心

白鷺湖互動中心，全名嘉里白鷺湖互動中心（英文：Kerry Lake Egret Nature Park）係香港一個休閒活動場地，由嘉里建設管理，喺新界大埔滘紅林路2號，佔地23畝，2000年開張，早年叫大埔滘互動自然中心。
1990年代，嘉里建設喺大埔滘發展住宅項目滌濤山，政府喺地契規定要發展商將鄰近嘅潟湖同紅樹林濕地保育，所以就起咗呢座互動中心。皆因湖入面有白鷺棲息，所以叫白鷺湖。而湖邊嘅小白鷺餐廳亦係香港唔少影視作品攞景嘅地方。
白鹼灘區

白鹼灘區（維吾爾文：جەرەنبۇلاق رايونى‎‎）係中國新疆克拉瑪依嘅一個市轄區。
白鼻豿

白鼻豿（學名：Nasua narica）係浣熊科南美浣熊屬嘅其中一個種。
白鶴洞

白鶴洞（注意「洞」字有地名變音，粵拼：baak6 hok6 dung2）係中國廣東省廣州市嘅一個地名，喺而家嘅荔灣區芳村南邊嘅鶴洞路附近一帶嗰度。

所謂「白鶴」
其實呢個地名係因為之前有個古仔講咗好多白鶴響度。
白鶴洞街道

白鶴洞街道係中國廣東省廣州市荔灣區下轄的一個街道（舊屬芳村區），喺荔灣區南部（廣州市西南部）。轄區總面積3.1平方公里，下轄9個社區，常住人口3.4萬人。

名
清朝嗰陣，白鶴洞地區土地肥沃，水草繁盛，引嚟好多白鶴搵嘢食，清廷因此起咗招鶴亭。後來逐步有人搬到嗰道住。
白鶴洞有好多美麗的傳說，比如話白鶴仙。

教育
白鶴洞區域內有兩間名校，即係培英中學同真光中學，都係十九世紀七十年代起嘅。
另外重有廣鋼中學、廣鋼小學、廣船中學等多間學校。

工業
廣州鋼鐵集團有限公司前身廣州鋼鐵廠亦曾經喺嗰道建立生產基地。2008年經由國家發改委審批，獲准歸入上海寶鋼。

交通
白鶴洞附近有鶴洞大橋，交通便利。

住房
白鶴洞地區嘅樓價較比起同樣喺廣州南部嘅海珠區平。所以而家有好多海珠區人士過江買樓住。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
白鶺鴒

白鶺鴒（Motacilla alba），係鶺鴒科鶺鴒屬嘅其中一種雀，色水白中帶黑。
白麵包

白麵包係指用白麵粉（去咗糠麩同胚芽嘅小麥磨粉）整嘅包，好多時都用嚟整方包。
螺

螺係一類腹足綱軟體動物嘅通稱，特色係孭住個螺旋形嘅硬殼，喺陸地生活嘅通常叫蝸牛，喺水入面生活嘅通常叫海螺。日常生活齋講「螺」字，多數都係指海螺。
螺旋星雲

螺旋星雲（Helix Nebula，NGC 7293）係喺寶瓶座嘅一嚿行星狀星雲。
螺旋

螺旋（英文：helix）係三維空間嘅曲綫，係噉向上面或者下面嘅方向打圈。呢種曲綫喺生物學好常見，DNA同好多蛋白質都有呢種結構。
螺旋星系

螺旋星系係一種星系嘅類型，但哈伯喺1936年描述佢做星雲嘅地方並列咗喺哈勃序列上面。
螺旋星系係以佢從中心延伸出去嘅螺旋結構而得名。
螺旋槳

螺旋槳，風扇一類，如風扇有幾葉。喺流體之中，諸如水同氣，旋轉起上來，就有推前或推後之力，帶動推進。可用於飛機同船。其原理為轉時，搞動流體，扇葉之前後，流體有壓力之差，從而流體加速。
螺旋菌

螺旋菌（粵拼：lo4 syun4 kwan2，學名：Helicobacter）係彎曲菌目螺旋菌科嘅一個屬，下分咗35個種，其中最出名嘅係幽門螺旋菌。
螺旋大道

螺旋大道（粵拼：lo4 syun4 daai6 dou6）係中國廣東廣州嘅東西走向主幹道，喺黃埔區官洲中間。西邊從星島環北路開始，一直向東去到星島環南路。

敘述
全長1.1km，闊39米，雙向6車道。

史
條路喺2008年開發官洲時起，直到2011年官洲開放時開通。
生熟程度

生熟程度（Doneness），簡稱熟度，日常溝通叫幾成熟，係指肉食（絕大多數係指牛扒）煮到幾熟。皆因好多人唔會將牛扒煮到全熟，所以需要搞清楚個熟度。

常見熟度
全生（Raw）：完全未煮過嘅生牛肉，呢種做法只會用喺某啲菜式例如韃靼牛肉、基特富（Kitfo，埃塞俄比亞菜餚）或生牛肉沙律。
一成熟（Rare）：僅表面煎熟，呈灰啡色，切面為血紅色，裏面溫度約 48.9 °C（120 °F）。
三成熟（Medium-Rare）：外圍呈灰啡色，切面為血紅色，裏面溫度約 52.2 °C（126 °F）。
五成熟（Medium）：外圍呈灰啡色，切面為粉紅色，裏面重有血紅色，溫度約 57.2 °C（135 °F）。
七成熟（Medium-Well）：大部分呈灰啡色，裏面係粉紅色，溫度約 62.8 °C（145 °F）。
全熟（Well-Done）：表面少少燒燶，切面完全為灰啡色，裏面溫度約 73.9 °C（165 °F）。用免治牛肉整嘅漢堡扒一般會建議去到呢個熟度。
生物分類學

生物分類學（biological classification）係指將生物分類嘅生物學子領域。
生物力學

生物力學（biomechanics）係生物物理學嘅一個子領域，研究生物性系統（包括細胞同成隻動物）嘅結構同郁動等嘅力學性質。
生物

生物（粵拼：sang1 mat6）又叫生物體，係有生命嘅個體。嚮生物學同生態學中，地球上已經被科學家具體描述嘅生物大概有200萬種，亦有人認為實際數字應該係500萬種以上。由物質組成嚟睇佢哋都由原生質組成。
生物最重要同基本嘅特徵在於生物進行新陳代謝。所有生物一定會具備合成代謝以及分解代謝呢個互相對立嘅兩個方面，係生命現象嘅基礎。
生命嘅起源同埋生命各個分支之間嘅關係一直存在爭議。一般嚟講生物分為兩大類：原核生物同埋真核生物。原核生物分為兩個域：細菌域（Domain Bacteria）同埋古細菌域（Domain Archaea），呢兩個域相互之間嘅關係並唔比佢哋同真核生物嘅關係更為接近。嚮進化史嘅研究上原核生物同埋真核生物之間一直冇乜聯繫。真核生物嘅兩個細胞器：葉綠體同線粒體被普遍認為係由內生細菌（endosymbiotic bacteria）演化而來。
多細胞生物指包含多過一個細胞嘅生物。

共有屬性
内文：生命
生物嘅共有屬性包括：
移動性
營養
呼吸
生長
繁殖
應激性
適應性
呢啲屬性並非普遍存在，例如好多生物無法獨立移動（即管植物嘅生長可以被視作移動嘅一種）並且無法直接對環境變化產生反應。微生物比如細菌無法進行呼吸。另外好多生物嘅個體無法進行繁殖（即管佢哋所屬嘅物種可以繁殖）。

分類
内文：物種分類同生物分類學
為咗理解大自然，人類發明咗一啲生物分類法來將唔同嘅物種分類。現時世界通用嘅物種分類法係大致建基於林奈嘅研究，再由查理斯·達爾文改進。呢個分類法有七個主要層級，由最廣到最窄係：界、門、綱、目、科、屬、種。

病毒
病毒由於唔能夠獨立進行繁殖同新陳代謝而通常唔被認為係生物。然而，依據美國法典（United States Code）嘅生化武器同埋非法使用相關內容中病毒被歸為微生物範疇。由於好多寄生動物同埋內共生體（endosymbionts）亦缺乏獨立生存能力，所以病毒算唔算係生物仍然存在爭議。就算病毒有酶同埋其他生物特有嘅分子，佢哋嚮寄主細胞外就生存唔到，並且病毒新陳代謝嘅過程需要寄主遺傳機制嘅參與。呢種寄生現象嘅起源重未清楚，但有可能產生於寄主。

壽命
壽命係生物嘅基本參數之一。有啲生物只可以生存一日，有啲生物例如一啲植物可以生存幾千年。
細胞衰老嚮決定生物體，細菌，病毒甚至係朊毒體嘅壽命時好重要。
目前，科學界普遍認為存在於細胞染色體末端嘅一段特殊嘅DNA序列－－端粒同細胞嘅壽命有好大嘅關係。通常情況下，細胞每分裂一次，端粒就會變短一啲。隨著端粒逐漸縮短，最後造成位於染色體DNA中間段嘅對細胞生命活動有意義嘅DNA序列嘅缺失。由於呢個時候無法繼續進行正常嘅生理活動，細胞就會進行一種由自身控制嘅程式性死亡－－細胞凋亡。此外，腫瘤細胞中嘅端粒結構通常唔會縮短，呢個都係腫瘤細胞可以進行無限分裂嘅原因之一。
生物分子

生物分子，指生物體內嘅物質分子，雖無嚴格介定，大致為生物過程所需，如細胞分裂、如形態發生、如生物發育。分子有大有細，大分子如蛋白質、多醣、脂質、核酸等。細分子如代謝物、次級代謝物、天然物等。更廣義叫法為生物物質。

文
生物分子繙自英文biological molecule，或減筆成biomolecule。
生物分解

生物分解，或生物降解係微生物（細菌同真菌）將有機物質分解成自然元素。
范妮·門德爾松

范妮·門德爾松（德文：Fanny Mendelssohn，1805年11月14號—1847年5月14號），全名范妮·謝芝莉·門德爾松·白陶迪（Fanny Cäcilie Mendelssohn Bartholdy），係德意志鋼琴家同作曲家。佢係作曲家菲歷士·門德爾松個家姐。
范妮·門德爾松自細就展現出驚人嘅音樂才華。佢嘅音樂導師卡爾·腓特列·謝烏特曾經喺一封寫畀歌德嘅信裡面大讚范妮嘅才華。但係由於當時社會同音樂界對女性嘅偏見，范妮最終都係做唔到職業作曲家。佢利用業餘時間創作徂大量作品，但係大部份都祇能夠借用佢細佬菲歷士·門德爾松嘅名義發表。
范增

范增（前277年—前204年），楚國居鄛（家下安徽省合肥市巢湖）人，係西楚霸王項羽嘅亞父同軍師。楚漢戰爭時期，同項羽畀陳平離間。回鄉途中響彭城（家下江蘇省徐州市）染病而死，年七十三。
范學宜

范學宜（粵拼：faan6 hok6 ji4），係中國填詞人、畫家。

經歷
佢成立過雲座文化傳播公司，喜鵲咖啡屋。
范吉利斯

范吉利斯係一個希臘電影評分作曲家、鍵盤手、畫師、錄音藝術家、音樂製作人。
范功健

范功健（Andy Fan），香港親中派商人，名框眼鏡創辦人。國際年青才俊交流協會旗下S.P.C.青創家協會理事。

47人案組織排隊黨阻礙想旁聽嘅公眾
就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月喺西九龍裁判法院進行開審。案件得到公眾關注，唔少公眾都想去旁聽。不過，范功健就被指有份策劃喺法院門外組織「排隊黨」，組織一啲人通宵排隊攞籌但唔入場旁聽，呢啲排隊攞籌嘅人，甚至會有論更安排，同埋有800元現金報酬，從而令其他想旁聽嘅公眾未能入場。
時事評論員桑普批評有關做法係要將香港嘅審訊同大陸司法睇齊，阻止公眾同外國領事關心事件，達到減少呢單案嘅曝光率，同埋對在審被告嘅精神支持，目的卑鄙。范功健之後被揭發同國際年青才俊交流協會有關，有媒體甚至訪問埋協會創辦人兼主席彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。之後，S.P.C.國際年青才俊交流協會嘅聲明亦形容范功健嘅行為係「不法行為」。
范功健之後喺社交媒體回應事件，承認自己做蛇頭，但就話自己只係中介，完全唔知後面有乜嘢目的。
范南度山曹

范南度山曹（西班牙文：Fernando Sancho，1916年1月7號—1990年7月31號）係西班牙一個男電影演員。
萬里狂沙萬里仇

《萬里狂沙萬里仇》（英文：Once Upon a Time in the West）係一套1968年嘅意大利電影，由亨利方達、歌狄亞嘉汀娜、查里士布朗臣、基南榮、謝遜羅伯斯、法蘭胡夫主演，沙治奧里昂尼執導。
萬錦廣場

萬錦廣場（英文：First Markham Place）係加拿大安大略省萬錦一間商場，地址係3255 Highway 7 East。
萬錦廣場响1998年開幕，而家有成兩百間舖頭。以售賣華人同其他東亞地方產品嘅商鋪為主，顧客又以香港移民較多[未記出處或冇根據]。
萬隆

萬隆（Bandung）係印尼西爪哇首府，亦係全國第三大城，人口258萬。
萬里

萬里喺字面解釋係「至少5Mm嘅距離」（1里=500m）。重可以係：
維基辭典有呢個詞嘅解釋：萬里
萬里望

萬里望（馬來話：Menglembu）係大馬霹靂州嘅一個鎮，最出名嘅特產係花生。
萬隆控股集團

萬隆控股集團有限公司（Ban Loong Holdings Limited，港交所：00030）係一間香港上市公司，喺1971年由香港商業電台創辦人何佐芝先生成立，以ABC佳訊嘅牌子開創用音頻call機幫人客提供人工傳呼服務。佢嘅股票由1991年10月9號開始喺香港交易所上市。而家嘅主席係陳家松。截至2011年4月，公司嘅市值大概係4.3億港元，舊時叫「佳訊（控股）有限公司」。
1984年開始同路透社合作，重喺香港用call機幫人客提供外幣同埋黃金報價。
1992年開始投資數碼通（港交所：00315），直到1998年3月賣晒全部股權。到咗1999年7月，因為香港call台服務轉型咗去手提電話，集團停咗call台業務。
2001年喺日本成立「eAccess」，重喺2004年喺東京證券交易所上市。
到咗2007年，商台企業有限公司計劃將佳訊私有化，但係通過唔到。
瞞天過海

瞞天過海係三十六計入面嘅第1個計策，歸類入勝戰計，內容係喺最公開嘅場合，實現最隱密嘅目的。
瞬間永恆

《瞬間永恆》係由樓南蔚填詞，李王若涵作曲，林志炫演唱。
瞬間直擊半小時

《瞬間直擊半小時》（英文：Gone Viral）係香港無綫電視直播資訊節目，由洪永城、區永權、伍韻婷、胡美貽主持，分析一啲網上流傳嘅短片。節目喺2024年8月12號到8月23號逢禮拜一到五22:35-23:05喺翡翠台播出。

軼事
節目第8集入面，出現MakerVille旗下藝人、男團ERROR成員郭嘉駿一條揸車唔小心撞到阿婆嘅短片，主持洪永城更開名話短片主角係「藝人193郭嘉駿」。
瞓

瞓，係種攤唞嘅姿勢。做爾個姿勢嘅時候身體水平，由身體下面提供支撐。爾個姿勢比坐更加放鬆。

動作
可以形容死物，例如樹瞓低咗
由其它姿勢變成瞓係動作，叫「瞓低」。
瞓捩頸

瞓捩頸 或者 睏捩頸（粵拼：fan3 lai6(2) geng2），有啲人用懶音讀成「瞓矮頸」，國語叫落枕，西醫叫急性頸椎關節周圍炎（英文：Acute fibrositis），係一種瞓完覺之後條頸又痛有哽嘅現象。症狀同埋岋頭、擰頭，彎頸嘅時候都痛，郁得緊要重會劇痛，有啲人甚至連食嘢、飲水、講嘢、做嘢，郁手或者舉手呢啲小動作，都會好痛。
瞬間看地球

《瞬間看地球》（英文：Earth Live）係由總部設喺德國嘅 EarthTV Network 製作嘅電視節目，然後賣畀世界各地嘅電視台或者電視節目製作公司播。不過各地電視台播出嘅內容都唔係現場直播，會比實際時間慢。

特色
影出各地當日嘅最新影像。
用圖示形式顯示當地即時溫度（攝氏/華氏）、濕度（%）、風速（km/h 或 mph）同當地時間。
列出國家、城市名。
有背景音樂。
列出當地近期舉行嘅大型活動（香港版本冇呢項）。
列出攝影機所裝設嘅位置（只喺網上直播版本有）。
瞓覺

瞓覺，學名叫睡眠，係一種響哺乳動物、雀同埋某啲魚、爬蟲同兩棲類普遍存在嘅自然休息狀態。對於部份動物嚟講，瞓得夠更加係生存嘅前提。
人瞓覺嗰陣有時會發夢。
瞪羚

瞪羚，生物分類上叫瞪羚屬（Gazella），係牛科羚羊亞科下面嘅一個屬，下面現存約莫有17個品種。
肺癌

肺癌係肺生癌嘅病，主要成因可能係長期食煙，其他原因包括基因問題、氡氣、石棉、懸浮粒子、二手煙等等。病徵包括持續咳、呼吸短、痰有血、心口痛、無胃口等等。
肺魚

肺魚係肉鰭魚嘅一類，生物學分類叫肺魚亞綱（學名：Dipnomorpha），特點係當水乾涸時可用鰾當做肺去呼吸。
肽

肽（粵拼：taai3，英文：peptide），係自然界本身就有嘅細粒生物分子，介於胺基酸同蛋白質之間嘅物質。
肺部氣流音

肺部氣流音（英文：Pulmonic consonant）係輔音一種，指隻輔音嘅聲源自由肺部產生嘅壓力，相對嘅係非肺部氣流音（搭嘴音、內爆音同擠喉音）。
肺積塵

肺積塵（Pneumoconiosis），又叫肺塵埃沉着病、矽肺病，黑肺症（Black Lung），係種職業病，因為個肺長期吸入好多塵而令佢纖維化，主要係人體吸入結晶矽（主要成分係：土、沙、花岡岩、或者其他岩石成分）嘅粉塵所造成。礦工、地盤工人同裝修工人中招機會比較大，帶適合嘅口罩可以幫手預防呢個職業病。
肺積塵主要症狀有呼吸短促、發燒、易攰、冇胃口、心口痛、乾咳、呼吸衰退，可引致死亡。
肺積塵亦容易引發其他病變，包括肺癌、支氣管炎、慢性阻塞性肺部病變、肺癆、硬皮病、甚至係腎臟病變。
肺癆

肺癆，係肺結核嘅俗稱，又叫結核等。因為英文叫Tuberculosis，所以又叫TB。
結核病人特徵係全身消瘦、厭食、疲乏、微熱同埋夜間盜汗。咳嗽持續超過3星期、多痰、咳血、胸痛。
飛沫傳播。飛沫即係口水花小水點，病人講嘢、咳、唱歌，旁人都有可能中招。